Menkov voitti maailmanmestaruuden Moskovassa 2013. Hän paransi loppukilpailussa kahdesti Venäjän ennätystä hypättyään kolmannella kierroksella 852 cm ja viidennellä kierroksella 856 cm. Hän sijoittui 2014 viidenneksi Sopotin MM-hallikilpailuissa, mutta karsiutui loppukilpailusta Zürichin EM-kilpailuissa. Hän oli MM-kilpailuissa kuudes Pekingissä 2015 ja neljäs Lontoossa 2017.